સુરતની હરિદર્શન સોસાયટીમાં રહેતો ચૌહાણ પરિવાર દિવાળીના વેકેશનમાં ઉજ્જૈન મહાકાલેશ્વરનાં દર્શન કરી પરત ફરી રહ્યો હતો ત્યારે ધાર નજીક કલસાડા ગામ પાસે કાર અને બસ વચ્ચે ગોઝારો અકસ્માત થતાં કારમાં બેઠેલ પ્રતીક્ષા ચૌહાણ સહિત એક જ પરિવારની પાંચ વ્યકિતનાં મોત થયાં હતાં. જ્યારે બસમાં બેઠેલ ર૭ જેટલા મુસાફરોને નાની-મોટી ઇજાઓ પહોંચી હતી. આ ઉપરાંત અમરેલીના બાબરા નજીક હાઇવે પર કોટડાપીઠા ગામ પાસે આજે વહેલી સવારે ટ્રક-કાર વચ્ચે જોરદાર ધડાકા સાથે અકસ્માત થતાં કારમાં બેઠેલી ચાર વ્યકિતનાં મોત થયાં હતાં. જ્યારે એકને ગંભીર ઇજા પહોંચી હતી. પોલીસે આ અંગે ગુના દાખલ કરી તપાસ હાથ ધરી છે.